বাবুল সুপ্রিয় ইস্যুতে মুখ বাঁচাতে আসরে নামতে হল বিজেপির কেন্দ্রীয় নেতৃত্বকে। কেন্দ্রীয় পর্যবেক্ষক নির্মলা সীতারমণকে পাঠিয়ে বাবুল ইস্যুতে ইতি টানারও চেষ্টা করলেন অমিত শাহ-রাজনাথ সিংরা। রাজ্যের নেতাদের কেন্দ্রীয় পর্যবেক্ষকের পরামর্শ, আপনারা আপনাদের মত কাজ করুন। কেন্দ্রীয় মন্ত্রী আর বিজেপি কর্মী এক নন। শুধু রূপা গাঙ্গুলিই নয়। বাবুল সুপ্রিয়'র বিরুদ্ধে ক্ষোভ উগরে দিয়েছিলেন বিজেপি নেতা জয় বন্দ্যোপাধ্যায়ও।
 ব্যুরো: বাবুল সুপ্রিয় ইস্যুতে মুখ বাঁচাতে আসরে নামতে হল বিজেপির কেন্দ্রীয় নেতৃত্বকে। কেন্দ্রীয় পর্যবেক্ষক নির্মলা সীতারমণকে পাঠিয়ে বাবুল ইস্যুতে ইতি টানারও চেষ্টা করলেন অমিত শাহ-রাজনাথ সিংরা। রাজ্যের নেতাদের কেন্দ্রীয় পর্যবেক্ষকের পরামর্শ, আপনারা আপনাদের মত কাজ করুন। কেন্দ্রীয় মন্ত্রী আর বিজেপি কর্মী এক নন। শুধু রূপা গাঙ্গুলিই নয়। বাবুল সুপ্রিয়'র বিরুদ্ধে ক্ষোভ উগরে দিয়েছিলেন বিজেপি নেতা জয় বন্দ্যোপাধ্যায়ও। আর এরপরই রবিবার রাতে বিজেপির রাজ্য নেতৃত্বের পদাধিকারীদের সঙ্গে বৈঠকে বসেন এ রাজ্যে বিজেপির কেন্দ্রীয় পর্যবেক্ষক নির্মলা সীতারমণ। আগাগোড়া সেই বৈঠকে আলোচনার কেন্দ্রবিন্দুতে থাকলেন বাবুল সুপ্রিয়। বিজেপির কেন্দ্রীয় পর্যবেক্ষক নির্মলা সীতারমণের কাছে বাবুল সুপ্রিয় সম্পর্কে ক্ষোভ উগরে দিয়ে রাজ্যের নেতারা বলেন, বাবুল সুপ্রিয় সহ কেন্দ্রীয় মন্ত্রীদের ভূমিকায় রাজ্যের বিজেপি কর্মীরা অসন্তুষ্ট এবং হতাশ। রাজ্যের পদাধিকারী নেতাদের কথা মন দিয়ে শোনেন কেন্দ্রীয় পর্যবেক্ষক। এরপরই তিনি জানিয়ে দেন, নির্দিষ্ট কারণেই কেন্দ্রীয় মন্ত্রীরা রাজ্যের সঙ্গে সুসম্পর্ক বজায় রাখছে।   কেন্দ্রীয় পর্যবেক্ষক মনে করেন, কেন্দ্র-রাজ্য সম্পর্কে উন্নতি হওয়ায় অনেকগুলি প্রকল্পের জট কেটেছে। এর মধ্যে যেমন ইস্ট ওয়েস্ট প্রকল্প রয়েছে। তাই নির্মলা সীতারমণের পরামর্শ। অর্থাত্ বাবুল সুপ্রিয় বিতর্কে আসরে নেমে রাজ্যের নেতাদের ক্ষোভকে কিছুটা সামাল দিয়ে গেলেন বিজেপির কেন্দ্রীয় নেতৃত্ব। বিজেপি সূত্রে খবর, এরপর কেন্দ্রীয় পর্যবেক্ষক জেলায় জেলায় ঘুরে জেলা নেতৃত্বের সঙ্গেও কথা বলবেন। সেখানে বিজেপি নেতাদের ক্ষোভ কতটা সামাল দিতে পারবেন তিনি, তা নিয়ে কিন্তু প্রশ্ন থেকেই যাচ্ছে।